**DĖL LĖŠŲ SKYRIMO**

2020 m. birželio 15 d. Nr. DĮV-533

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2 ir 5.3 papunkčiais ir atsižvelgdamas į Jomantų kaimo bendruomenės pirmininkės 2020 m. kovo 5 d. prašymą, Asociacijos sporto klubo „Šilalės futbolas“ vadovo 2020 m. gegužės 6 d. prašymą, Lietuvos genealogijos ir heraldikos draugijos pirmininko 2020 m. balandžio 15 d. prašymą Nr. g 44, Šilalės sporto mokyklos direktorės 2020 m. birželio 5 d. prašymą Nr. S6-103-(1.8), Šilalės Šv. Pranciškaus Asyžiečio parapijos klebono 2020 m. vasario 12 d. prašymą „Dėl Šilalės Šv. Pranciškaus Asyžiečio bažnyčios grindų remonto dalinio finansavimo“, Koordinacinio centro „Gilė“ 2020 m. kovo 2 d. prašymą Nr. 20/13 „Dėl projekto „Vaikų dienos centras „Gilė“, 2020 m. kovo 2 d. prašymą Nr. 20/12 „Dėl projekto „Vaikų dienos centras „Riešutas“ ir 2020 m. kovo 2 d. prašymą Nr. 20/14 „Dėl projekto „Vaikų dienos centras „Giliukai“, Šilalės rajono dviračių sporto klubo „Kvėdarna“ pirmininko 2020 m. vasario 5 d. prašymą, Šilalės automobilių sporto klubo „Šilalė“, 2020 m. vasario 10 d. prašymą ir MB „Plaukiam“ įgalioto asmens 2020 m. birželio 10 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 24 850,0 Eur:

1.1. Jomantų kaimo bendruomenei – 300,0 Eur (padengti komunalinių paslaugų (elektros bei patalpų šildymo) išlaidas);

1.2. Lietuvos genealogijos ir heraldikos draugijai – 300,0 Eur (prisidėti prie knygos „Lietuvos 1918 m. vasario 16 d. Nepriklausomybės Akto signatarų genealogijų tyrimai“ (apie Šilalės rajono kraštiečius Lietuvos Nepriklausomybės akto signatarą Aleksandrą Stulginskį ir Mykolą Biržišką) išleidimo);

1.3. Šilalės Šv. Pranciškaus Asyžiečio parapijai – 20 000,0 Eur (prisidėti prie bažnyčios grindų kapitalinio remonto išlaidų);

1.4. Koordinaciniam centrui „Gilė“ – 1 250,0 Eur (prisidėti prie projekto „Vaikų dienos centras „Gilė“ įgyvendinimo Bijotuose išlaidų);

1.5. Koordinaciniam centrui „Gilė“ – 1 250,0 Eur (prisidėti prie projekto „Vaikų dienos centras „Riešutas“ įgyvendinimo Šilalės mieste išlaidų);

1.6. Koordinaciniam centrui „Gilė“ – 1 250,0 Eur (prisidėti prie projekto „Vaikų dienos centras „Giliukai“ įgyvendinimo Šilalės mieste išlaidų);

1.7. MB „Plaukiam“ – 500,0 Eur (prisidėti prie plaukimo trasos Jūros upe ženklinimo).

2. S k i r i u lėšas iš Šilalės rajono savivaldybės administracijai patvirtintos Kūno kultūros ir sporto programos (Nr. 6) Tradicinių tarptautinių ir kitų sporto priemonių vykdymo bei sporto klubų dalinio rėmimo priemonei (Nr. 06.01.01.01.), iš viso – 6 930,0 Eur:

2.1. Asociacijos sporto klubui „Šilalės futbolas“ – 2 500,0 Eur (padengti dalyvavimo varžybose starto mokesčio bei sporto klubo veiklos stiprinimo išlaidų dalį);

2.2. Šilalės sporto mokyklai – 230,0 Eur (padengti organizuojamų XIII Šilalės rajono savivaldybės seniūnijų sporto žaidynių batutų nuomos išlaidas);

2.3. Šilalės rajono dviračių sporto klubui „Kvėdarna“ – 2 000,0 Eur (padengti organizuojamų dviračių sporto lenktynių išlaidų dalį);

2.4. Šilalės rajono automobilių sporto klubui „Šilalė“ – 2 200,0 Eur (padengti sporto klubo veiklos išlaidų dalį).

3. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius